*Invitasjon til Samisk litteraturdag*

*Den 27.oktober arrangerer Sametingets bibliotek Samisk litteraturdag på Stormen språksenter i Bodø.*

*Vi stiller med et variert og spennende litteraturprogram, og med lanseringsseminar av prosjektet Lohkh munnjien/ Loga munnje/ Lågå munji/ Les for meg!*

*Prosjektet er en samisk variant av «Bokstart», og er utarbeidet i samarbeid med Foreningen !les, og Senter for samisk i opplæringen.*

*På lanseringsseminaret presenteres leseprosjektet, som er rettet mot samiske småbarnsfamilier, og våre samarbeidspartnere holder innlegg om lesing, språkutvikling, og språkvalg.*

*Sametingets bibliotek ønsker å etablere gode samarbeid med samiske språksenter og samiske møteplasser i hele landet.*

*Arrangementet er åpent for alle!*

*Siden arrangementet strømmes, kan alle som ønsker, delta digitalt.*

*Folkebibliotek, språksenter og samiske møteplasser, inviteres til å strømme arrangementet som en del av sitt program for samisk språkuke. Link vil bli publisert på Facebook-siden til Sametingets bibliotek.*

*Dere er også hjertelig velkommen til Bodø!*

*I vårt litteraturprogram finner dere forfattersamtale med Elin Anna Labba, «Herrene satte oss hit», og en urframføring for publikum med Simon I. Marainen, der han framfører sin prisnominerte radionovelle, «Addja och renen».*

*Det blir også foredrag av Johan I. Borgås, «Samer ved Storhavet», Aina Bye og Bengt Jåma, «Skuterhistorier», med flere.*

*Programmet er vedlagt, og kan skrives ut og publiseres i deres egne program for den samiske språkuka.*

*Lenke til Facebook-siden til Sametingets bibliotek.*

[*https://www.facebook.com/search/top?q=s%C3%A1medikki%20girjer%C3%A1dju%2Fsametingets%20bibliotek*](https://www.facebook.com/search/top?q=s%C3%A1medikki%20girjer%C3%A1dju%2Fsametingets%20bibliotek)

*Lenke til Facebook siden til Sametingets bibliotek, Les for meg!;* [*https://sametinget.no/sametingets-bibliotek/les-for-meg-sprak-fra-forste-stund/*](https://sametinget.no/sametingets-bibliotek/les-for-meg-sprak-fra-forste-stund/)

*Lenke til bokstart.no;* [*https://bokstart.no/*](https://bokstart.no/)